ლელო საქართველოსთვის

ლელო საქართველოსთვის — ცენტრისტული პოლიტიკური პარტია საქართველოში, რომელიც 2019 წლის 22 დეკემბერს დაფუძნდა. არის ევროკავშირის ALDE-ს პარტიათა ალიანსის სრულფასოვანი წევრი.

 ისტორია 
პოლიტიკური გაერთიანება ლელო საქართველოსთვის 2019 წლის 22 დეკემბერს დაფუძნდა, როდესაც საზოგადოებრივი მოძრაობა „ლელო“, შენების მოძრაობა და ახალი მემარჯვენეები გაერთიანდა. ლელოსთან გაერთიანების შემდეგ ორივე პარტიამ არსებობა შეწყვიტა. პოლიტიკური გაერთიანების დაფუძნებას წინ უძღვოდა მამუკა ხაზარაძის მიერ  2019 წლის ზაფხულში საზოგადოებრივი მოძრაობა ლელოს დაარსება.

2020 წლის საპარლამენტო არჩევნებში პარტიამ მიიღო 3,15%, რაც იმას ნიშნავდა, რომ პარტიამ გადალახა 1%-იანი საარჩევნო ბარიერი და პარლამენტში 4 დეპუტატი გაიყვანა (მამუკა ხაზარაძე, ბადრი ჯაფარიძე, დავით უსუფაშვილი და ანა ნაცვლიშილი), თუმცა პარტიის შეფასებით არჩევნები გაყალბდა და ამიტომ ლელოს წევრებმა მეათე მოწვევის პარლამენტს ბოიკოტი გამოუცხადეს, რომელიც თითქმის 5 თვე გაგრძელდა. 2021 წლის 19 აპრილს, ევროკავშირის პრეზიდენტის, შარლ მიშელის შუამავლობით, ოპოზიციის ნაწილსა და ქართულ ოცნებას შორის შეთანხმება შედგა, რის შედეგადაც 12 ოპოზიციონერი დეპუტატი, მათ შორის ლელოს 4 წევრი, პარლამენტში შევიდა.

2024 წლის 3 ივნისს ცნობილი გახდა, რომ პარტიამ ხელი მოაწერა საქართველოს პრეზიდენტის, სალომე ზურაბიშვილის მიერ შექმნილ „ქართულ ქარტიას“.17 პარტია და 5 დამოუკიდებელი დეპუტატი | "ქართულ ქარტიაზე" ხელმოწერები დასრულდა

 იდეოლოგია 
„ლელო“ ცენტრისტულ პოლიტიკურ პოზიციებს იკავებს. ხაზარაძის თქმით, ბიზნესი უნდა იყოს მაქსიმალურად თავისუფალი სახელმწიფოს ჩარევისაგან. იმავე დროს, ლელო: „ემხრობა ბიზნესის სოციალურ პასუხისმგებლობას, ღირსეულ და დაცულ შრომას, მინიმალური ხელფასის დაწესებას, ბავშვთა შიმშილის დამარცხებას, განვითარებაზე ორიენტირებულ სახელმწიფოს და მწვანე პოლიტიკას“.

 ლიდერები 
პოლიტიკურ გაერთიანებას მართავს პოლიტიკური საბჭო

 პარტიის თავმჯდომარე — მამუკა ხაზარაძე
 პოლიტსაბჭოს თავმჯდომარე —  ბადრი ჯაფარიძე
 გენერალური მდივანი —  ირაკლი კუპრაძე
 საგარეო მდივანი — გრიგოლ გეგელია
 პოლიტიკური მდივანი — სალომე სამადაშვილი
 აღმასრულებელი მდივანი — დეა მეტრეველი
 საპარლამენტო მდივანი — ლანა გალდავა

შედეგები არჩევნებში

 საპარლამენტო 
არჩევნებიხმები%მანდატები+/–სტატუსიკოალიცია 202060 7123,15ახალი ოპოზიცია დამოუკიდებელი 2024182 9228,81 5 ოპოზიცია ძლიერი საქართველო

 ადგილობრივი 
+არჩევნებიხმები%მანდატები+/– 202147 8612,71ახალი

სქოლიო

კატეგორია:საქართველოს პოლიტიკური პარტიები
კატეგორია:2019 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით